Държавен вестник, бр. 55, 2011 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  55
(4) Комисията за регулиране на съобщени­
ята в срок до два месеца от предоставянето на 
референтния сценарий по ал. 1 се произнася 
със становище доколко той е достоверен и 
приложим на практика. 
(5) В случай че предложеният от задълже­
ния оператор референтен сценарий по ал. 1 е 
неприложим на практика и/или недостоверен, 
КРС задължава оператора при изчисляване на 
нетните разходи да прилага референтния сце­
нарий по чл. 6, ал. 1.
Раздел VІ
Определяне и доказване на несправедлива фи­
нансова тежест за задължения оператор въз 
основа на общия размер на нетните разходи
Чл. 13. (1) Задълженият оператор представя 
в КРС заявление за компенсиране на неспра­
ведливата финансова тежест от извършване на 
универсалната пощенска услуга за предходната 
година съгласно чл. 29а, ал. 1 и 2 от Закона за 
пощенските услуги след получаване на стано­
вището по чл. 12, ал. 4 и заявено намерение 
по чл. 12, ал. 3.
(2) Задълженият оператор прилага към заяв­
лението по ал. 1 следните документи:
1. попълнени приложения № 1 – 4 съгласно 
референтния сценарий, за който КРС се е про­
изнесла със становище съгласно чл. 12, ал. 4;
2. методология и начин на изчисляване на 
нематериалните ползи и стимулите за ефектив­
ност на разходите, използвани от задължения 
оператор, съгласно изискванията на раздел ІV;
3. информация за стойността на салдото от 
финансови разчети с чужди администрации;
4. доклад с анализ за резултатите от прилага­
не на системата за разпределение на разходите 
заедно с необходимите документи към доклада 
съгласно процедурата по чл. 5, ал. 3.
Чл. 14. (1) Внесеното заявление по чл. 13, 
ал. 1 заедно с документите към него се предос­
тавят на определен от КРС независим одитор 
за проверка и оценка относно съответствието 
им с методиката. Резултатите от проверката на 
изчислените нетни разходи от извършване на 
универсалната пощенска услуга и оценката на 
одитора се публикуват на страницата на КРС 
в интернет.
(2) В тримесечен срок от подаване на за­
явлението по чл. 13, ал. 1 КРС се произнася с 
решение относно:
1. наличието на несправедлива финансова 
тежест от извършването на универсалната по­
щенска услуга;
2. размера на компенсацията, дължима на 
задължения оператор.
(3) Размерът на компенсацията не може да 
надхвърля размера на несправедливата финан­
сова тежест по ал. 2, т. 1.
(4) Решението по ал. 2 се изготвя въз основа 
на анализ най-малко на следните данни: дял на 
нетните разходи от извършване на универсалната 
пощенска услуга от общия размер на приходите 
от извършване на универсалната пощенска ус­
луга; стойност на салдото от финансови разчети 
с чужди администрации; изменение в пазарния 
дял на задължения оператор на пазара на уни­
версалната пощенска услуга; оценка на нема­
териалните ползи; изменения в условията към 
референтния сценарий; препоръки на одитора.
Допълнителни разпоредби
§ 1. По смисъла на тази методика:
1. За разходни центрове от пощенската мрежа 
на задължения оператор се приемат пощенските 
станции, в които задължително се извършва 
доставяне на пощенски пратки.
2. Референтният сценарий представлява раз­
работен от задължения оператор сценарий, в 
който са определени услугите и елементите от 
задължението за извършване на универсалната 
пощенска услуга и услугите и елементите, които 
този оператор не би предоставял, ако не му е 
наложено задължение за извършване на универ­
салната пощенска услуга. В сценария се отчитат 
специфичните национални условия, степента на 
развитие на пощенския пазар, съществуващото 
ниво на конкуренция и ефективност.
3. Стойността на нетните разходи и изразената 
в паричен еквивалент стойност на нематериал­
ните ползи, ползвани в изчисленията на нетните 
разходи, са винаги положителни.
§ 2. Тази методика въвежда изисквания на 
Директива 2008/6/ЕО на Европейския парламент 
и на Съвета от 20 февруари 2008 г. за измене­
ние на Директива 97/67/ЕО с оглед пълното 
изграждане на вътрешния пазар на пощенски 
услуги в Общността. 
Преходни и заключителни разпоредби
§ 3. В случай че задълженият оператор 
доказва нетни разходи за 2011 г., разработва 
референтен сценарий и използва данни за из­
числяване на нетните разходи от извършване на 
универсалната пощенска услуга по видове услуги, 
които са получени за 2011 г. чрез системата за 
разпределение на разходите, одобрена от КРС 
по реда на „Процедурата за реда и сроковете 
за съгласуване на системата за разпределение 
на разходите по видове услуги на пощенския 
оператор със задължение за извършване на уни­
версалната пощенска услуга“, приета с Решение 
№ 1193 от 27 октомври 2010 г. 
§ 4. При изчисляване на нетните разходи от 
извършване на универсалната пощенска услуга 
задълженият оператор изключва услугите от 
универсалната пощенска услуга, чиито цени са 
договорени по реда на чл. 66, ал. 3 от Закона 
за пощенските услуги.
§ 5. При изчисляване на нетните разходи от 
извършване на универсалната пощенска услуга 
задълженият оператор изключва услугите от 
универсалната пощенска услуга, предоставени 
на базата на сключени договори за достъп до 
мрежата му. 
§ 6. Методиката се приема на основание 
чл. 15, ал. 1, т. 11 от Закона за пощенските услуги.